Vaiplehekülg

Vaiplehekülg (inglise keeles carpet page, saksa keeles Teppichseite) on tekstita, üleni ornamendiga kaetud lehekülg keskaegsetes kristlikes, juudi ja muslimi illumineeritud käsikirjadesM. Hainsoo. Sir Roy Strongi teose „The Spirit of Britain: A Narrative History of the Arts“ kolme peatüki tõlge ja tõlke analüüs. Magistritöö. Tartu Ülikool, 2017.

 Kirjeldus 
Vaiplehekülg ei sisalda üldse teksti, vaid on kaetud terve lehe suuruse miniatuurigaCarpet Page. - Art History Glossary. , mis koosneb üleni mittefiguraalsest värvilisest, vahel osati kullatud mustrist. Kõige omasem on see iiri-anglosaksi käsikirjadele ning paikneb tavaliselt evangeeliumi eel. Enamasti on dekoor puhtgeomeetriline, kuigi käsikirjades võib geomeetriliste vormide sees leiduda loom- või põimornamenti või mõlemaid kombineerituna. Miniatuuri värvid on säravad ja kontrastsed, sageli paigutatud ornamendis rütmiliselt korduvana, jooned on selged ja jõulised.

Lehekülje kujundus võib olla sümmeetriline kahe ristuva telje suhtes; ladina risti kujutavatel ristiga vaiplehekülgedel, nagu näiteks Lindisfarne'i evangeliaaris, on sümmeetria ainult vertikaaltelje suhtesThe Lindisfarne Gospels carpet pages. - Medieval Manuscripts Blog. British Library.

Vaiplehekülg on hästi eristatav samuti insulaarstiilis esinevatest suurte initsiaalidega või nendest moodustatud ligatuuridega täidetud incipit-lehekülgedest, kuigi mõlemas kasutatud dekoorielemendid võivad olla sarnased.

 Seosed 
Kunstiajaloolased on vaiplehekülje algmeid näinud kopti käsikirjade dekoratiivlehekülgedes ning dekooris on olemas selged paralleelid sama perioodi metallehistöö kaunistustega. Eeskujuna on nähtud ka idamaiseid vaipu, millest on tuletatud dekoori nimetusCarpet Pages and Islamic Prayer Rugs. - Alberti-s Window. Art History Blog. Vaiplehekülje taolist dekoori on leitud ka keskaegsetel nahavool- ja -lõiketehnikas kaunistusega nahkköidetel (nn Püha Cuthberti evangeliaar)St. Cuthbert Gospel Uncovered. - Medieval Histories ja vähestel säilinud väärismetallköidetel sellest perioodist (nagu figuraalse kaunistusega Lindau evangeliaar)Lindau Gospels. - The Morgan Library & Museum. 9. sajandi Galileast pärit heebreakeelne Codex Cairensis sisaldab samuti vaiplehekülge, ehkki stiililt iiri käsikirjadest täiesti erinevatE. Martín-Contreras. Exploring Hebrew Carpet Pages through their Texts. -  Sefarad 80(1):7, June 2020.

 Pildid 

 Viited 

Kategooria:Raamatukunst
Kategooria:Illuminatsioon